ང་དང་གྲོགས་པོ་གཉིས་ལའོ་ཧྲན་ཅི་གྲོང་ཁྱེར་གྱི་ཁོ་ཧྥེ་འཐུང་ས་ཞིག་ནས་སོས་དལ་བག་ཕེབས་ཀྱི་ངང་ཁོ་ཧྥེ་འཐུང་ཞོར་ཁ་བརྡ་དང་ཁོར་ཡུག་དེའི་མི་བུ་དང་དངོས་པོ།ས་གནས་དེ་གའི་གོམས་གཤིས་སོགས་ལ་གཡེང་ནས་ཡོད་པའི་སྐབས་དེར།གཟུགས་རིང་ལ་ཅུང་ཟད་སྨུག་པོ་གདུང་གི་རྒྱུད་པ་དང་འདྲ་བའི་གསར་བུ་ཞིག་དལ་གྱིས་ནང་དུ་འཛུལ་བྱུང་།ཁོང་གིས་ཧ་ཅང་ཆ་རྒྱུས་ཡོད་པའི་སྒོ་ནས་ཐད་དཀར་ངེད་གཉིས་དང་ཐག་མི་རིང་བའི་འདུག་གནས་དེར་བསྡད།སྐབས་དེར་ཞབས་ཞུ་མཛེས་མ་དེས་ཀྱང་ངོ་ལ་འཛུམ་དང་གོམ་སྟབས་ཅུང་སྒེག་ཉམས་ཀྱི་ངང་ཨོང་ཤ་གཉིས་ཀ་གཡས་གཡོན་ཏུ་འཇོག་རེས་བྱས་སྟེ་ཕོ་སྐྱེས་དེའི་མདུན་དུ་ཐོན།ཁོས་ཞབས་ཞུ་བ་ལ་ཁོ་ཧྥེ་དཀར་ཡོལ་གཉིས་དང་གཅིག་གྱང་ངོས་སུ་སྦྱོར་ཅེས་བཤད།ཁོང་གི་ཁོ་ཧྥེ་འབོད་པའི་གནས་ཚུལ་འདི་མའི་བློ་ཡུལ་དུ་ཤོང་དཀའ་བ་ཞིག་རེད།ངེད་གཉིས་ཀྱིས་བློ་རིག་སྒྲིམ་ནས་བལྟས་པ་ན།ཞབས་ཞུ་བས་ཁོ་ཧྥེ་དཀར་ཡོལ་གཅིག་ཁྱེར་ཡོང་ནས་ཁོའི་མདུན་གྱི་ཅོག་ཙེའི་སྟེང་དུ་བཞགངོས་ཁོ་ཧྥེ་དཀར་ཡོལ་གཅིག་འཐུང་རྗེས་དཀར་ཡོལ་གཉིས་ཀྱི་རིན་བྱིན་ཏེ་ཅུང་དལ་མོའི་སྒོ་ནས་ཁོ་ཧྥེ་ཁང་འདི་ནས་བུད་སོང་།ཁོང་སོང་རྗེས་སུ་ཞབས་ཞུ་བས་སྟེང་དུ་ཁོ་ཧྥེ་དཀར་ཡོལ་གཅིག་ཅེས་བྲིས་ཡོད་པའི་ཤོག་ལྷེ་གཅིག་ཁྱེར་ཡོང་ནས་གྱང་ངོས་སུ་སྦྱར།